
PENDAHULUAN 


x SENI ~ 
E es 


Ga 2 7 G SA Ki + de 
San LUS Le 2 515 LI Jaa 


engan taufik daripada Allah, kita akan 
membincangkan tentang aspek-aspek baharu 
mukjizat al-Quran. 

Kita semua telah mengetahui bahawa perbahasan 
tentang ilmu mukjizat al-Quran berkembang sama ada 
pada kurun yang lepas atau pada zaman kita sekarang. 

Mungkin ada yang ingin mempersoalkan bahawa 
semua perkara berkaitan dengan mukjizat al-Quran 
telah habis diperkatakan, dan tiada lagi perkara- 
perkara baru yang lebih banyak daripada apa yang 
telah kita dengar dan baca. 

Namun hakikatnya, rantaian ilmu-ilmu baru yang 
boleh dikajitentangmukjizatal-OGuran tidaklah terputus 
dan tidak akan habis. Ia tidak terhenti pada satu 
tempoh waktu sahaja. Jika terhenti rantaian ilmu yang 
lahir daripada mukjizat al-Quran, maka akan ternafilah 

keistimewaan mukjizat al-Quran yang melebihi segala 
mukjizat yang dikurniakan kepada Nabi-Nabi yang lain. 

Apakah beza antara mukjizat yang telah diberi 
kepada Nabi Musa, Nabi Isa dan Nabi-Nabi terdahulu, 
dibandingkan dengan mukjizat al-Quran yang telah 
diturunkan kepada Nabi Muhammad #? 

Bezanya adalah seperti berikut; mukjizat terdahulu 
sudah terhenti, dan jadilah ia sejarah yang disebut- 
sebut setelah pemergian Rasul yang membawanya. 
Tiada perkara baru yang berterusan setelah zaman 
Nabi tersebut. Manakala mukjizat al-Quran mengatasi 
keistimewaan mukjizat terdahulu kerana ia masih 
kekal berterusan. 

Apakah maksud berterusan? 

Maksudnya ialah setiap orang pada setiap zaman 
boleh mengambil rantaian ilmu mukjizat al-Quran yang 
baru. Pada setiap zaman manusia boleh menyingkap 
sudut-sudut baru mukjizat al-Quran yang sesuai untuk 
zaman seseorang itu hidup walhal ia tidak pernah 
difikirkan oleh orang-orang sebelum zaman itu. 
Makna-makna baharu yang tidak putus-putus difahami 
daripada al-Quran inilah yang membezakan mukjizatal- 
Quran daripada mukjizat-mukjizat Rasul sebelumnya. 

Terdapat dimensi baharu yang boleh kita perkatakan, 
dan ia tidak pernah dinyatakan oleh ulama-ulama 
silam. Bahkan lebih daripada itu, mungkin kita pernah 
mendengar beberapa tahun lepas tentang perkara- 
perkara yang ajaib dalam ilmu mukjizat al-Quran, 
maka jadilah makna terakhir bagi ayat itu adalah yang 
kita dengar itu sahaja. Namun, adakah tiada makna 
pentafsiran yang baru daripada ayat itu? Tidak! Anda 
akan mendengar ilmu yang baru dengan izin Allah yang 
tidak pernah anda dengar sebelum ini. 


Pendahuluan 


Saya berjanji tidak akan merumit atau menyulitkan 
penerangan tentang sisi mukjizat al-Quran yang 
baharu ini. Saya tidak akan mendatangkan perbahasan 
yang jauh menyimpang daripada makna sebenar yang 
dibawa oleh al-Quran. 

Sebaliknya, untuk memudahkan pemahaman, saya 
akan membawa kepada perbincangan yang berbentuk 
dialog meskipun hanya saya yang berkata-kata dan anda 
hanya mendengar. Dengan itu, kita akan mendapati 
bahawa al-Quran tidak akan pernah terhenti maknanya 
seperti yang pernah disifatkan oleh Sayidina Ali 4. 

Oleh itu, tajuk perbahasan kali ini ialah 'Aspek-Aspek 
Baru Mukjizat al-Quran’. Anda akan dapati - dengan 
izin Allah - bahawa inti perbincangan kita kelak akan 
menepati tajuk ini. Dalam perbahasan mengenai 
mukjizat al-Quran ini nanti, anda tidak akan mendengar 
perkara-perkara yang pernah ditulis pada kurun-kurun 
sebelum ini. Kita akan membongkar khazanah al-Quran 
supaya dapat kita temui perkara-perkara baru yang 
menepati zaman ini. 


BAB 1: 
PENGERTIAN MUKJIZAT AL-QURAN 


Gebelum saya mendefinisikan mukjizat, seharusnya 
saya memberi peringatan terhadap satu perkara 
yang sangat penting. 

Hal tersebut ialah tiada jalan lain untuk seseorang 
memahami aspek-aspek mukjizat dalam al-Quran 
melainkan ia menghabiskan masa untuk membaca, 
memahami, mendalami, dan mentadabbur makna al- 
Quran. Seseorang yang tiada jambatan ilmu untuk 
mendalami dan mentadabbur al-Quran dan tidak teliti 
dalam tilawahnya, sangat sukar untuk saya terangkan 
makna mukjizat al-Quran. 

Hal ini demikian kerana terdapat satu kaedah Arab 
atau kaedah logik yang mengatakan: 


Bogo 9 oT Ma 17 328 
2) CE € À TEA) Je SI 
Terjemahan: Hukum (penilaian) ke atas sesuatu itu 
ialah cabang (lanjutan) daripada gambarannya. 
Iaitu saya tidak boleh menetapkan sesuatu hukum 


terhadap sesuatu perkara jika saya tidak dapat 
menggambarkan perkara itu. 


Pengertian Mukjizat al-Quran 


Semua perkara ini memberi bukti yang jelas 
mengenai ayat Allah &: 
LÂ A Ku PE but NOT ECC 
LOST RCE y 
Terjemahan: Sesungguhnya Kamilah yang 


menurunkan al-Quran, dan Kamilah yang 
memelihara dan menjaganya. 


(Surah al-Hijr 15: 9) 


Walau bagaimanapun, perancangan-perancangan 
ini masih berjalan, manakala pemimpin-pemimpin 
tidak memerhatikan perkara ini. Tidak cukup dengan 
langkah-langkah yang telah diambil iaitu dengan 
semata-mata menyemarakkan pembacaan al-Quran. 

Hal ini mewujudkan ketakseimbangan dalam 
masyarakat. Di satu pihak, wujud pemuda-pemuda 
atau anak-anak yang membaca al-Quran dengan sangat 
baik dan menghafalnya, sedangkan di pihak yang lain 
terdapat dalam kalangan masyarakat yang tidak tahu 
langsung tentang al-Quran. Perkara yang berlawanan 
ini akan mencetuskan permasalahan. 

Akan berlaku pertembungan antara golongan 
yang mengatakan al-Quran itu agung, mukjizat, dan 
keperluan menggalas perintah-perintah dalamnya 
dengan golongan yang menafikannya dan menganggap 
al-Quran hanyalah seperti sebuah buku biasa 
disebabkan mereka tidak mengenalnya. 

Perhatikan bagaimana berlaku pertembungan ini. 
Jika anda meminta kepada golongan kedua membaca 
tiga ayat al-Quran, mereka tidak mampu membacanya 
dengan betul. 

Pertembungan ini perlu dileraikan. Perlunya ada 
keseragaman dalam masyarakat Arab supaya ada 

Kali ini kita mengkaji beberapa contoh lagi tentang 
perkara ini supaya jelas kebenaran perkara yang saya 
katakan dan supaya dapat kita menghayati keajaiban 
ayat-ayat al-Quran ini. Firman Allah & tentang alam ini: 


KAN sa ge € 277 57 
SV té At EE Ma 
S. ga Sa ti, 

w wA 2 LL Tor 
el = À {tr} Lee ds Ku pan 
(DD K 
Terjemahan: (Wahai golongan yang ingkarkan 
kebangkitan hidup semula!) Kamukah yang sukar 
diciptakan atau langit? Tuhan telah membinanya 
(dengan kukuh)! Ia telah meninggikan bangunan 
langit itu lalu menyempurnakannya, dan Ia 
menjadikan malamnya  gelap-gelita, serta 
menjadikan siangnya terang-benderang. Dan bumi 
sesudah itu dihamparkan-Nya (untuk kemudahan 
penduduknya). Ia mengeluarkan dari bumi itu: 
airnya dan tumbuh-tumbuhannya: Dan gunung- 
ganang pula dikukuhkan letaknya (di bumi, 

sebagai pancang pasak yang menetapnya). 


(Surah al-Nazi'at 79: 27-32) 
Setiap perkataan dalam ayat-ayat ini dipilih dengan 


begitu tepat sekali. Kita meneliti perkataan 4 55%. 

Jika kita melihat kepada Bahasa Arab, perkataan 
{US} memberi makna untuk menjadikannya bulat, 
meluaskannya dan meratakannya. Ini tertulis dalam 


Bahasa Arab, dan al-Quran menggunakan perkataan 


LL LS 


£ (es x di sini. 

Bumi Setelah Itu Dihamparkan-Nya 


G5 


Apabila kita menukar perkataan « &s54 dengan 
perkataan lain, contohnya (&555) yang bermaksud 
“untuk menjadikannya bulat”, maka gambaran ayat 
akan hilang. Begitu juga dengan perkataan (G) yang 
bermaksud “membesarkannya dan meluaskannya”, 
maka gambarannya juga hilang. Gambaran tepat yang 
ingin disampaikan kepada seluruh peringkat manusia 
itu oleh al-Quran akan hilang. Tiada perkataan yang 
mampu untuk menyampaikan kefahaman kepada 
semua golongan seperti ulama, orang awam, dan ahli 
astronomi melainkan perkataan yang telah dipilih oleh 
al-Quran. 

Orang Arab apabila membaca perkataan itu, maka 
dia memahami maksudnya bumi ini luas, besar 
dan rata. Orang yang berpengetahuan pada zaman 
sekarang membacanya -setelah mengetahui bentuk 
bumi adalah sfera/bujur- dia memahami bumi ini 
berbentuk sfera kerana perkataan £ ES} memberi 
makna “menjadikannya bulat”. Perkataan Ra -yang 
sama kata akarnya- memberi makna telur burung 
unta kerana bentuknya bujur dan tidak betul-betul 
bulat. Oleh itu,perkataan itu memberi faham kepada 
orang awam mengikut kemampuannya, kepada orang 
berpengetahuan mengikut kemampuan mereka dan 
kepada ahli yang berkepakaran. 

Bukti bagipenggunaanperkataan inidalamsyair Arab 
ialah ucapan Ibnu Rumi yang menggunakan perkataan 
ini untuk memberi dua makna iaitu “dihamparkan” dan 
“bulat”. Kata beliau dalam menyifatkan pembakar roti: 


és Gile SIN Ait 


Terjemahan: Jika saya lupa maka tidak akan lupakan 
seorang pembakar roti yang aku selalu melihatnya 

Dr Muhamed Said Ramadan Al-Bouti 


BAB 7: 


UNGKAPAN AL-QURAN “TEMPAT 
TERBIT MATAHARI” DENGAN KATA 
TUNGGAL, BILANGAN DUA DAN JAMAK 
MENUNJUKKAN KONTRADIKSI? 


ita masih membincangkan tentang mukjizat yang 

baru tentang penyusunan Ilahi terhadap ayat- 
ayat al-Quran dalam menyampaikan maknanya dalam 
Bahasa Arab. Penyusunan ayat-ayat Bahasa Arab yang 
istimewa berbeza dengan gaya bahasa yang dikarang 
oleh manusia. 

Saya telah terangkan beberapa contoh ayat al-Quran 
yang membuktikan bagaimana al-Quran memilih 
perkataan dengan sangat tepat dalam memberi 
makna terhadap sesuatu perkara, dan apabila kita 
cuba menggantikannya dengan perkataan yang lain 
menggunakan mana-mana perkataan, kita tidak akan 
dapat menjumpai perkataan yang lebih tepat daripada 
perkataan yang digunakan al-Quran. 

Contoh-Contoh Tanda Keagungan Tuhan (II) 


Boleh jadi ada yang mempersoal, mengapa “Kami 
yang membawa belayar”, bukankah bahtera yang 
membawa mereka belayar? 

Jawapannya ialah Allah yang membuatkan bahan 
boleh membawa mereka belayar, jadi Allah & yang 
sebenarnya yang membawa mereka belayar. 

Ayat: “Kami ciptakan untuk mereka, jenis-jenis 
kenderaan yang sama dengannya” turut terpakai 
kepada kapal terbang, kereta dan apa sahaja kenderaan 
yang boleh dinaiki oleh manusia. 

Ayat seterusnya menolak mereka yang mengatakan 
bahawa hanya hukum fiziklah yang membuatkan kapal 
boleh belayar: 


{o Ia AA ea é ki S os + 


Terjemahan: Kami boleh tenggelamkan mereka; 
(kiranya Kami lakukan yang demikian) maka 
tidak ada yang dapat memberi pertolongan 
kepada mereka, dan mereka juga tidak dapat 
diselamatkan. 


(Surah Yasin 36: 43) 


“Saya yangmembuathukum itu. Saya yang tundukkan 
alam ini buat kamu (manusia).” 
Siapakah yang boleh berkata seperti ini? 

Peraturan Allah yang Benar-Benar Terjadi (1) 


Terdapat perspektif baru lain yang boleh kita kaji 
iaitu yang berkait dengan sunnatullah iaitu peraturan 
Allah yang banyak disebut dalam al-Quran. Ia berkaitan 
dengan individu-individu, masyarakat, keadaan umat, 
serta jatuh dan bangunnya mereka. 

Saya tidak ingin membicarakan sunnatullah ini 
secara umum kerana kebanyakannya telah ditulis dan 
dikaji panjang lebar. Apa yang saya ingin perkatakan 
ialah sunnatullah baru yang masih belum dikaji. 

Contohnya sunnatullah dalam firman-Nya: 


sah 33 si SI ji #1 
10 OSs Ay, a 


A \ 


LS nds 


Terjemahan: Tiap-tiap diri akan merasai mati, 
dan Kami menguji kamu dengan kesusahan dan 
kesenangan sebagai cubaan; dan kepada Kamilah 
kamu semua akan dikembalikan. 


(Surah al-Anbiya' 21: 35) 
Ini satu contoh peraturan Allah yang berkait dengan 
manusia, supaya manusia tidak terkejut dengan 
peraturan ini maka dinyatakan dalam al-Quran. 
Antaranya adalah ayat-ayat berikut: 


CLS sae RA LE 
5 1 


2 >” 


Aa 6 GAR Ák 
LO Josh os YU 


Terjemahan: Sesungguhnya Allah tidak mengubah 
apa yang ada pada sesuatu kaum sehingga 
mereka mengubah apa yang ada pada diri 

Ini yang menjadi isi utama perbincangan kita, 
sekaligus juga menjadi antara isi utama yang 
menerangkan aspek baru dalam kemukjizatan al- 
Quran. 

Perancangan-perancangan jahat Barat untuk 
menghancurkan Islam terlalu banyak dan ia semakin 
berkembang hari demi hari di sana (Barat). Tetapi 
yakinlah wahai saudara-saudariku sekalian, demi 
Allah, tiada Tuhan yang berhak disembah melainkan- 
Nya; cahaya Islam akan mulai sirna di sana. 

Perkara ini yang menjadi keyakinan kami, tidak 
ada keraguan padanya lagi. Ini kerana cahaya Islam 
ini bukanlah hasil ‘tenunan’ (usaha) daripada Nabi 
Muhammad # semata-mata, tetapi ia adalah cahaya 
yang terbit daripada kekuasaan Allah &. Setiap 
manusia, sama ada di timur atau di barat, orang Arab 
mahupun orang bukan Arab, akan merasai nikmatnya 
beriman kepada Allah. Roh (jiwa) mereka adalah sama 
dengan roh setiap Nabi, para wali mahupun orang- 
orang soleh yang beriman, seperti yang digambarkan 
oleh Allah dalam firman-Nya: 


AT 9 ALZ A DITS aag TC 
RS Isl a 


Terjemahan: Kemudian apabila Aku sempurnakan 
kejadiannya (Nabi Adamïà), serta Aku tiupkan 
padanya roh dari (ciptaan)-Ku, maka hendaklah 
kamu sujud kepadanya. 


(Surah al-Hijr 15: 29) 


Roh yang merasai nikmatiman ini hanya memerlukan 
kepada sesuatu yang menyedarkannya untuk kembali 

Peraturan Allah yang Benar-Benar Terjadi (V) 


ke panutan asalnya (iaitu agama Islam). Tetapi kalau 
sekiranya tidak ada yang menyedarkannya, cukuplah 
ayat al-Quran yang menyuntik kesedaran padanya. 
Firman Allah &: 


5 GGS Pan re * 
q TT IK 


Terjemahan: Kami akan perlihatkan kepada 
mereka tanda-tanda kekuasaan Kami di merata- 
rata tempat (dalam alam yang terbentang luas ini) 
dan pada diri mereka sendiri, sehingga ternyata 
jelas kepada mereka bahawa al-Quran adalah 
benar... 

(Surah Fussilat 41: 53) 


Hakikat kebenaran inilah yang mesti kita perhalusi 
dengan sebaiknya. 

Wahai saudara dan saudariku sekalian, ada satu 
perkara lagi yang hendak kami sampaikan. Tidakkah 
kalian pernah membaca ayat al-Quran ini: 

SA 2y a 

2 D He pp 


í AAA 1 aa 


KE ES EP ba 
(ina En 


Terjemahan: Dan (ingatlah wahai Muhammad) 
ketika Tuhanmu mengeluarkan zuriat anak-anak 
Adam (turun temurun) dari (tulang) belakang 
mereka, dan Ia jadikan mereka saksi terhadap diri 
mereka sendiri, (sambil Ia bertanya dengan firman- 
Nya): “Bukankah Aku Tuhan kamu?” Mereka semua 

BAB 27: 


SETIAP KALI KELUAR PENEMUAN SAINS, 
AGAMAWAN MENGATAKAN PERKARA INI 
TERDAPAT DALAM AL-QURAN! 


i penghujung perbincangan kita ini, ingin saya 

bentangkan kritikan-kritikan yang dilemparkan 
oleh orientalis dan yang sepertinya kepada Kitab Allah. 
Hal ini bagi membincangkan perkara ini sesuai dengan 
kaedah logik akal dan objektif tanpa sebarang unsur 
berat sebelah. 

Kita mulakan kritikan yang ketiga. Ramai dalam 
golongan sekular dan modernis mengatakan setiap 
kali para saintis menemukan satu fakta sains atau isu 
kemasyarakatan, maka orang agama terus mengatakan 
Islam telah awal lagi menemukan perkara ini, sebelum 
anda menemukannya. Mereka katakan orang agama 
senyap tanpa memberitahu perkara baru ini, sehingga 
para saintis menemukannya dan ketika itu orang 
agama terjaga dan mengatakan perkara ini telah 
ditemukan lebih awal dalam Islam. Ini adalah kritikan 
yang dilemparkan kepada Islam. 


355 


Mukjizat al-Quran: Huraian & Kupasan Terkini 


Apakah jawapannya? 

Sebelum para saintis membuat penemuan- 
penemuan dan sebelum mereka sedari perkara ini, 
apakah keperluan bagi ulama Islam - yang telah 
mengetahui hakikat ini dalam al-Quran yang masih 
belum lagi ditemui para saintis - untuk mengatakan ia 
ada dalam al-Quran? Ia seperti membunyikan loceng 
tanpa sebab. Orang gila pun tidak berbuat demikian. 

Waktu saya kecil lagi (Sheikh lahir pada tahun 
1929), saya telah membaca al-Quran yang menetapkan 
hakikat bahawa bumi ini berbentuk sfera dalam ayat: 


vs it AD L aa, 
LOKS di KAN y 
Terjemahan:Danbumisesudahitudihamparkannya 
(untuk kemudahan penduduknya).- 


(Surah al-Nazi'at 79: 30) 


Apa keperluan untuk saya mengisytiharkan kepada 
orang ramai, marilah lihat al-Quran mengatakan bumi 
ini berbentuk sfera? Jika saya mengatakan demikian 
mungkin saya akan disifatkan dengan tidak siuman 
kerana tiada keperluan. Tetapi apabila manusia 
sudah bercakap tentang penemuan sains terbaru 
tentang bentuk bumi, graviti bumi dan sebagainya, 
maka sampailah masanya untuk orang Islam katakan 
pada mereka bahawa al-Quran terdapat ayat yang 
mengatakan hakikat itu, maka lihatlah ayat yang 
mengatakan tentang penemuan anda itu. 

Saya ingin memberikan contoh yang berkaitan 
dengan isu sosial. Pada zaman ini, orang Barat sibuk 
memperkatakan tentang hak asasi wanita. Wanita 
mesti mendapat hak yang sama seperti lelaki dalam apa 
sahaja urusan. Apa sahaja penglibatan kemasyarakatan, 

Setiap Kali Keluar Penemuan Sains, Agamawan Mengatakan.. 


Dan saya mengatakan bahawa inilah bukti dalam 
al-Quran yang menyatakan graviti bumi. Jika tiada 
keperluan, pasti saya tidak akan mengatakannya. Saya 
memang membaca ayat ini dan memahami makna dan 
tafsirannya, dan saya fahami bahawa makna perkataan 
£ XS ialah menarik. Ayat ini bermaksud “bukankah 
Kami menjadikan bumi menarik dengan tarikan graviti 
ketika kamu hidup atau kamu mati”. Saya tahu perkara 
ini. Namun, apabila datang seseorang yang mentohmah 
al-Quran bahawa ia bercanggah dengan sains, dan al- 
Ouran kitab agama yang tidak terpakai untuk ilmu 
sains, maka sampailah masanya saya mengatakan 
bahkan al-Quran sendiri menerangkan tentang tarikan 
graviti bumi, dan ilmuan Islam telah memperkatakan 
tentangnya. 

Sekiranya mereka katakan: mengapakah kamu 
diam, tetapi sekarang baru bersuara apabila kami telah 
mengatakan teori ini? 

Maka kita jawab bahawa kami telah mengetahui 
perkara ini sejak kami fahami al-Quran, dan ilmuwan 
Islam telah memperkatakannya sejak 6 kurun yang 
lepas. Bacalah kitab al-Mawagif yang ditulis A'dudin al- 
Iji dan Yunus ibn Oarrah - biarpun dia seorang Nasrani - 
dia menerangkan konsep graviti yang diambil daripada 
ayat Ouran ini. 

Yang penting, seorang Muslim tidak sepatutnya 
terlalu memperbesarkan perkara ini melainkan ada 
orang yang meraguinya dan mentohmah al-Quran. 
Inilah jawapan kita terhadap mereka. 

Contoh lain mereka katakan bahawa Islam 
menzalimi perempuan. Islam menjadikan perempuan 
terkurung di rumah, tidak boleh keluar belajar, bekerja 
dan sebagainya. Maka kita katakan bahkan sebaliknya, 

BAB 28: 


ADAKAH TAMAN-TAMAN SYURGA 
(JANNAH) ADALAH CARA AL-QURAN 
MENGUASAI ORANG-ORANG ARAB YANG 
TINGGAL DI PADANG PASIR? 


Ke telah bicarakan tentang sebahagian kritikan 
golongan orientalis serta pengikut mereka, dan 
kita juga telah menjawabnya secara objektif tanpa 
cenderung kepada mana-mana pihak. 

Kritikan seterusnya yang cuba untuk kita kaji 
dan jawab ialah daripada penulis luar yang berkata: 
“Terdapat dalil yang menunjukkkan al-Quran adalah 
penulisan Muhammad. Dengan kebijaksanaannya, dia 
mendapatkan jalan untuk menguasai orang-orang Arab 
di Semenanjung Tanah Arab. Jalan yang digunakan 
oleh beliau untuk menakluki mereka adalah dengan 
melihat situasi orang Arab. Mereka sangat rindu untuk 
melihat kehijauan pokok-pokok yang menghayunkan 
dedahannya dek tiupan angin, tetapi mereka tidak 
dapat melihatnya. Mereka teringin untuk melihat 
kejernihan permukaan rantaian air yang mengalir di 
sungai-sungai dan yang memancut di mata air, tetapi 
mereka terhalang daripada melihat semua itu. 

Oleh kerana orang-orang Arab tersangat rindu 
untuk melihat kehijauan pokok, tiupan angin dan 
aliran sungai-sungai, maka Nabi Muhammad (menurut 
tuduhan penulis itu) mengambil kesempatan daripada 
kelemahan mereka ini dengan menjanjikan mereka 
(jika mereka menjawab seruan Baginda) dengan 
sungai-sungai yang memancut, taman-taman yang 
menghijau dan sebagainya”. 

Begitulah Baginda didakwa mengkhayalkan mereka 
dengan pelbagai perkara yang dicintai oleh mereka. 
Kononnya Baginda memperdayakan mereka dengan 
titik kelemahan mereka ini supaya mereka tunduk 
kepada kekuasaan Baginda dan menyahut seruan 
Baginda. 

Inilah kritikan yang telah saya baca dan saya juga 
telah mendengar beberapa kritikan yang lain yang 
ideanya seumpama ini yang telah diperkenalkan oleh 
ramai orang atau sebahagian orang. 

Apakah jawapan bagi kritikan ini? 

Jawapannya ialah mereka semua yang mengkritik 
ini tidak syak lagi belum membaca al-Quran dan belum 
mempelajarinya. 

Sesungguhnya, mereka telah melihat al-Quran 
dengan pandangan kritikan dan mereka tertumpu 
kepada kalimah syurga yang diulang-ulang dalam al- 
Quran. 


D SK SANA SNI } 


LAX Se 
LOS 
Terjemahan: Sesungguhnya orang-orang yang 


beriman dan beramal soleh, disediakan bagi 
mereka syurga-syurga Firdaus, sebagai tempat 

ikhlas diterima oleh Allah. 

Di penghujung siri ini, perlu untuk kita ucapkan 
syukur kepada Allah yang telah memberi taufik kepada 
saya untuk menyampaikan kajian ini dan kepada tuan 
puanyangmengikutinyasehinggatamat. Kedua, perlulah 
kita menadah tangan dengan penuh kehambaan kepada 
Allah berdoa dengan sungguh-sungguh supaya al- 
Quran yang Allah jadikan ia mahkota dalam kehidupan 
kita, Kita mohon kepada Allah supaya menjadikan kitab 
ini sebagai sebab utama untuk dilapangkan dada kita, 
dipermudahkan urusan kita, dan diberi taufik dalam 
melaksanakan kewajipan-kewajipan Allah kepada 
kita. Kita memohon supaya Allah memberi taufik yang 
sentiasa supaya kita menjadikan kitab ini sebagai 
sandaran kita, dan sebagai tali yang Allah perintahkan 
supaya kita berpaut padanya. 

Saya memohon di akhir siri pengajian ini dengan hati 
yang penuh merendahkan diri; ucaplah amin, kerana 
mungkin ada di antara kita yang mustajab doanya. 

Terjemahan: Ya Allah, kami adalah para hamba- 
Mu dan anak-anak kepada para hamba-Mu sama 
ada lelaki atau perempuan, dan Engkaulah yang 
mengusai kami. Ketentuan-Mu pasti berlaku pada 

kami, dan ketentuan Engkau adalah adil buat 
kami. Kami memohon kepada-Mu dengan segala 
nama yang Engkau namakan diri-Mu dengannya, 
atau yang Engkau wahyukan dalam kitab-Mu yang 
hebat, atau yang Engkau ajarkan kepada sebarang 
hamba-Mu, atau yang hanya Engkau sahaja yang 
memiliki ilmu tentangnya. 

Terjemahan: Kami memohon dengan penuh 
kerendahan rasa kehambaan terhadap-Mu dan 
dengan ketinggian pergantungan kami kepada- 
Mu agar Engkau menjadikan al-Quran sebagai 
sumber kebahagiaan kami, penawar hati kami, 
dan penghilang segala kesedihan, kerunsingan 
dan kehibaan kami. Engkau berilah taufik agar 
kami dapat menjadikan al-Quran sebagai panduan 
dan cara hidup. Muliakanlah kami untuk menuruti 
apa yang Engkau muliakan kami dengannya, juga 
untuk meninggalkan segala larangan-Mu, dan 
jadikanlah kitab-Mu ini sebagai tali yang telah 
Engkau perintahkan kami berpaut dengannya. 

